钦定古今图书集成/方舆汇编/边裔典/第090卷 > 《博物志》 > 穿胸国
## 钦定古今图书集成/方舆汇编/边裔典/第090卷 > 《博物志》 > 穿胸国

昔禹平天下，会诸侯会稽之野，防风氏后到，杀之。夏
德之盛，二龙降庭。禹使范成光御之，行域外，既周而
还。至南海，经防风。防风之神二臣以涂山之戮见，禹
使怒而射之，迅风雷雨，二龙昇去。二臣恐，以刃自贯
其心而死。禹哀之，乃拔其刃，疗以不死之草，是为“穿
胸民。”